b"\n_START_ARTICLE_\nJohn Dolmayan\n_START_SECTION_\nNuoruus\n_START_PARAGRAPH_\nDolmayan syntyi hein\xc3\xa4kuun 15. p\xc3\xa4iv\xc3\xa4n\xc3\xa4 vuonna 1973 Libanonissa. Dolmayanin perhe oli aikoinaan l\xc3\xa4htenyt Armeniasta ottomaani-imperiumin kansanmurhan ja valtavien pakkosiirtojen seurauksena, mutta toisin kuin Johnin tuleva b\xc3\xa4ndikaveri Serj Tankianin isois\xc3\xa4, joka oli muuttanut Yhdysvaltoihin, Johnin molemmat isovanhemmat olivat p\xc3\xa4\xc3\xa4tt\xc3\xa4neet j\xc3\xa4\xc3\xa4d\xc3\xa4 Libanoniin, jossa he kasvattivat Johnin vanhemmat. John on kertonut ett\xc3\xa4 noin kolmen vuoden i\xc3\xa4ss\xc3\xa4 h\xc3\xa4n oli itkenyt yksin y\xc3\xb6ll\xc3\xa4 s\xc3\xa4ngyss\xc3\xa4\xc3\xa4n ja h\xc3\xa4nen vanhempansa olivat ottaneet h\xc3\xa4net viereens\xc3\xa4 nukkumaan. Muutaman minuutin kuluttua sein\xc3\xa4n l\xc3\xa4pi pamahti luoti, joka porautui Johnin s\xc3\xa4nkyyn. Johnin is\xc3\xa4 ei aikonut menett\xc3\xa4\xc3\xa4 poikaansa sellaisissa oloissa. Kaksi viikkoa my\xc3\xb6hemmin he l\xc3\xa4htiv\xc3\xa4t maasta._NEWLINE_Lapsena musiikki oli Johnin ainoa paineidenpurkukanava. Musisointi oli veriss\xc3\xa4, sill\xc3\xa4 h\xc3\xa4nen is\xc3\xa4ns\xc3\xa4 oli innokas saksofonisti, joka oli nuorempana soittanut my\xc3\xb6s rumpuja ja julkaissut kolme levyllist\xc3\xa4 omaa musiikkia. Johnin is\xc3\xa4 oli kuitenkin laittanut perheen etusijalle ja unohtanut ep\xc3\xa4varman taiteilijael\xc3\xa4m\xc3\xa4n. Dolmayan uskoo kiinnostuneensa rumpalin urasta hyvin varhaisessa vaiheessa ja v\xc3\xa4itt\xc3\xa4\xc3\xa4 innostuneensa rytmiikasta 'jo yhden kahden vanhana'. Lapsena Johnin \xc3\xa4iti vei t\xc3\xa4m\xc3\xa4n katsomaan is\xc3\xa4ns\xc3\xa4 esityksi\xc3\xa4 ja kun h\xc3\xa4n soitti rumpuja lavalla, rupesi John matkimaan h\xc3\xa4nt\xc3\xa4. Sen j\xc3\xa4lkeen h\xc3\xa4n tiesi tulevaisuuden ammattinsa._NEWLINE_L\xc3\xa4hdetty\xc3\xa4\xc3\xa4n Libanonista Dolmayat asuivat jonkin aika Kanadassa, ja siell\xc3\xa4 seitsem\xc3\xa4n vuotias John sai ensimm\xc3\xa4isen, minikokoisen rumpusettins\xc3\xa4. Mutta rumpujen paukuttelu j\xc3\xa4i silloin lyhyeen, kun Johnin is\xc3\xa4 oli valvonut viiteen aamulla ja John alkoi jo kuuden aikaan paukutella rumpuja. H\xc3\xa4nen is\xc3\xa4ns\xc3\xa4 otti rumpusetin pois ja John sai uudet vasta viidentoista vuoden i\xc3\xa4ss\xc3\xa4. Asuttuaan nelisen vuotta Kanadassa perhe muutti Los Angelesiin. Vaikka John kuinka yritti sopeutua uuteen ymp\xc3\xa4rist\xc3\xb6\xc3\xb6n, amerikkalainen el\xc3\xa4m\xc3\xa4nmeno tuntui hyvin et\xc3\xa4iselt\xc3\xa4 h\xc3\xa4nelle.\n_START_SECTION_\nSystem of a Down\n_START_PARAGRAPH_\nAndyn l\xc3\xa4hdetty\xc3\xa4 System of a Downista oli yhtye luhistumispisteess\xc3\xa4. B\xc3\xa4ndi pelk\xc3\xa4si ett\xc3\xa4 heille k\xc3\xa4visi kuin monille muillekkin b\xc3\xa4ndeille ett\xc3\xa4 heist\xc3\xa4 ei ikin\xc3\xa4 tulisi mit\xc3\xa4\xc3\xa4n. Ilman komppia oli paha jatkaa, mutta onneksi b\xc3\xa4ndi l\xc3\xb6ysi pian tahdittajakseen John Dolmayanin. Sen lis\xc3\xa4ksi, ett\xc3\xa4 John oli amerikanarmenialainen, h\xc3\xa4n oli rumpujen takana varsinainen peto. John oli soittanut useissa eri projekteissa, joista tuorein oli Lankerhim Boulevardin teollisuushallissa treenaava 'Friik' (SOAD nimesi my\xc3\xb6hemmin er\xc3\xa4\xc3\xa4n biisins\xc3\xa4 sen mukaan), ja seuratessaan tutun b\xc3\xa4ndin treenej\xc3\xa4 SOADin soittajat vakuuttuivat nopeasti Johnin kyvyist\xc3\xa4. Dolmayan pamputti setist\xc3\xa4\xc3\xa4n sellaista satsia, ett\xc3\xa4 h\xc3\xa4nest\xc3\xa4 tuli v\xc3\xa4litt\xc3\xb6m\xc3\xa4sti ykk\xc3\xb6sehdokas b\xc3\xa4ndin uudeksi rumpaliksi. John heitti hyv\xc3\xa4stit Friik-yhtyeelle ja liittyi System of a Downin riveihin.\n_START_SECTION_\nNyky\xc3\xa4\xc3\xa4n\n_START_PARAGRAPH_\nNyky\xc3\xa4\xc3\xa4n Dolmayan asuu Las Vegasissa. System of a Downin j\xc3\xa4\xc3\xa4ty\xc3\xa4 tauolle vuonna 2006 John ja Daron rupesivat ty\xc3\xb6st\xc3\xa4m\xc3\xa4\xc3\xa4n uutta projektiaan Scars on Broadwayta. Yhtye on julkaissut yhden studioalbumin._NEWLINE_Dolmayan on sanonut, ett\xc3\xa4 b\xc3\xa4ndin ollessa tauolla h\xc3\xa4n siirtyy sarjakuva-alalle. H\xc3\xa4n sanoo, ett\xc3\xa4 musiikki ja sarjakuvat olivat kaksi h\xc3\xa4nen lempiasiaansa, kun h\xc3\xa4n oli pieni. Marraskuussa 2006 Dolmayan kertoi avioituvansa seuraavan puolen vuoden aikana."